stanford-oval/wikipedia huggingface dataset:
Ientulehdus

| Ientulehdus |
| --- | --- |
 Krooninen ientulehdus
Luokitus
ICD-10:  K05.1
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Ientulehdus eli gingiviitti on ihmiselle melko yleinen tulehdustila. Se aiheutuu bakteerimassan eli plakin muodostumisesta hampaiden ja ikenien väliin ientaskuun ja ienrajaan.
Ientulehduksen oireina voi olla paha maku ja haju suussa, sekä ikenien punoitus, arkuus, turvotus ja verenvuoto hampaita puhdistettaessa. Hoitamaton ientulehdus voi johtaa hampaita ympäröivän leukaluun ja kiinnityskudoksen häviämiseen. Tätä hampaiden kiinnityskudossairautta kutsutaan tukikudostulehdukseksi eli parodontiitiksi.
Ientulehduksen voi ehkäistä ja parantaa tehostamalla suuhygieniaa. Useimmiten päivittäinen kunnollinen hampaiden ja hammasvälien puhdistus riittää hoidoksi.
Ientulehdus voi aiheutua myös ilman merkittävää plakkiärsytystä. Yleisimmin näissä tapauksissa gingiviitti johtuu raskaudenaikaisista hormonimuutoksista.
Kirjallisuutta

Huovinen, P. ym.: Mikrobiologia ja infektiosairaudet. Kirja II. Kustannus Oy Duodecim, Helsinki. Jyväskylä 2003. s. 345–346.
Aiheesta muualla

Kuvia tai muita tiedostoja aiheesta Ientulehdus Wikimedia Commonsissa
Innocent Egbunike

| Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Maa:   Nigeria> Miesten yleisurheilu. |
| --- | --- | --- | --- |
|  Pronssia | Los Angeles 1984 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Rooma 1987 | 400 m |  |
| Afrikan kisat  | Afrikan kisat  | Afrikan kisat  |  |
|  Kultaa | Nairobi 1987 | 400 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Rabat 1984 | 200 m |  |
|  Kultaa | Kairo 1985 | 400 m |  |
|  Kultaa | Annaba 1988 | 400 m |  |
|  Hopeaa | Kairo 1985 | 200 m |  |
Innocent Ejima Egbunike (s. 30. marraskuuta 1961) on nigerialainen pikajuoksija, joka saavutti suurimmat menestyksensä 1980-luvulla.
Egbunike opiskeli Azusa Pacific Universityssä Yhdysvalloissa. Hän voitti universiadien 200 metrin juoksun Edmontonissa 1983. Helsingin MM-kilpailuissa hän oli samalla matkalla kuudes ajalla 20,63 ja karsiutui 100 metrillä puolivälierissä. Hän voitti Afrikan-mestaruuden 200 metrillä Rabatissa 1984. Los Angelesin olympialaisissa hän sijoittui 400 metrillä seitsemänneksi ja juoksi 4 × 400 metrin viestissä ankkuriosuuden Nigerian pronssijoukkueessa.
Egbunike sai Kairon Afrikan-mestaruuskilpailuissa 1985 kultaa 400 ja hopeaa 200 metrillä. Hän voitti samana vuonna 400 metriä Koben universiadeissa ja sijoittui kolmanneksi Canberran maailmancupissa. Seuraavana vuonna hän voitti kultaa Nairobin Afrikan kisojen 400 metrillä. Rooman MM-kilpailuissa hän sai Thomas Schönleben jälkeen hopeaa 400 metrillä ajalla 44,56.
Egbunike juoksi 400 metrin ennätyksensä 44,17 Zürichissä 19. elokuuta 1987. Hän voitti 400 metrin Afrikan-mestaruuden jälleen Annabassa 1988. Soulin olympialaisissa hän sijoittui 400 metrillä viidenneksi ja pikaviestijoukkueen jäsenenä seitsemänneksi. Barcelonan olympialaisissa 1992 hän karsiutui 400 metrin alkuerissä.
Egbunike toimi Nigerian yleisurheilujoukkueen päävalmentajana Pekingin olympialaisissa 2008.
ILS

ILS tai ils voi viitata:
Organisaatioon

Indian Language School
International Launch Services
International Life Saving Federation
Tieteeseen ja teknologiaan

Mittarilaskeutumisjärjestelmä, lyh. ILS
Yritykseen

ILS (yritys)
Muuhun

Ils (muusikko), brittiläinen elektronisen musiikin tuottaja ja DJ
Inscriptiones Latinae Selectae
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ILS”, voi hakea sivunnimihaulla, laajalla sivunnimihaulla tai tekstihaulla.
In Rainbows – From the Basement

| In Rainbows - From the Basement Radiohead |
| --- | --- | --- |

Livealbumin tiedot
 Julkaistu: 24. kesäkuuta 2008
 Tuottaja(t): Nigel Godrich
 Tyylilaji: alternative rock
 Kesto: 44.48
 Levy-yhtiö: Xurbia Xendless Limited
Radioheadin muut julkaisut
| Radiohead: The Best Of 2008 | In Rainbows - From the Basement 2008 | The King of Limbs 2011 |
In Rainbows - From the Basement on englantilaisen rock-yhtyeen Radioheadin livevideo, joka julkaistiin vuonna 2008. Se sisältää kymmenen tulkintaa yhtyeen albumin In Rainbows kappaleista ja bonus CD:n, joka ilmestyi aikaisemmin In Rainbowsin discbox-versiolla. Video julkaistiin vain digitaalisesti, iTunes Storessa.
Video kuvattiin studiossa Covent Gardenissa.
Kappaleet

Kaikki kappaleet tehnyt Radiohead.
15 Step – 3.56
Bodysnatchers – 4.16
House of Cards – 5.29
Bangers + Mash – 3.31
Videotape – 4.47
Reckoner – 5.03
Go Slowly – 3.54
All I Need – 4.21
Nude – 4.21
Weird Fishes/Arpeggi – 5.20
Videolta puuttuu kaksi In Rainbowsin kappaletta: "Faust Arp" ja "Jigsaw Falling into Place".
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Iranin Vihreä liike

Iranin Vihreä liike ( pers. ‏جنبش سبز ایران‎), joka tunnetaan myös länsimaisessa mediassa Persian heräämisenä tai persialaisena keväänä,  viittaa poliittiseen liikkeeseen, joka syntyi vuoden 2009 Iranin presidentinvaalien jälkeen, jolloin mielenosoittajat vaativat Mahmoud Ahmadinejadin poistumista virastaan. Vihreää käytettiin aluksi Mir Hossein Mousavin kampanjan symbolina, mutta vaalien jälkeen siitä tuli yhtenäisyyden ja toivon symboli.  Mir Hossein Mousavi ja Mehdi Karroubi tunnustetaan vihreän liikkeen poliittisiksi johtajiksi. Hossein-Ali Montazeri mainittiin myös liikkeen hengellisenä johtajana.
Jotkut ovat väittäneet, että vihreän liikkeen mielenosoitukset olivat merkittävä tapahtuma Iranin nykyaikaisessa poliittisessa historiassa, ja tarkkailijat väittivät, että mielenosoitukset olivat suurimmat Iranin vallankumouksen 1978–1979 jälkeen.
2009–10 vaalien protestit

Iranissa presidentin virkaa pidetään toiseksi vahvimpana asemana maassa, sillä sille myönnetään merkittävää valtaa.  Irania johti vuodesta 2005 konservatiivi Mahmoud Ahmadinejad, joka toimi Teheranin pormestarina ennen kuin hänet valittiin presidentiksi.   Ahmadinejadin nimi liitettiin maan syviin ihmisoikeusloukkauksiin erityisesti väkivallan käytön kanssa.  Muita rikkomuksia olivat kuolemanrangaistuksen lisääntyminen ja LGBT-oikeuksien ongelmat.  Human Rights Watchin mukaan "perusihmisoikeuksien suojelu Iranissa on huonontunut" Ahmadinejadin ensimmäisen presidenttikauden aikana, esimerkiksi teloitusten määrä kasvoi kolminkertaiseksi.  Iranin presidentillä ei kuitenkaan ole valtaa valvoa oikeuslaitosta.
Ahmadinejadin ensimmäisen kauden aikana erityisen vakavana ongelmana olivat nuorten kuolemanrangaistukset sekä poliittisten vankien määrän kasvu.
Ahmadinejadin suosio alkoi laskea ihmisoikeuksien ja muiden ongelmien, kuten väitetyn äänestyspetoksen, vuoksi.
Seuraavat vaalit järjestettiin 12. kesäkuuta 2009, ja ne aiheuttivat nopeasti merkittäviä kiistoja, jotka johtuivat hallituksen ja opposition välisistä erimielisyyksistä vaalien tuloksista. Ahmadinejadin katsottiin voittaneen, mutta Mousavi ja hänen kannattajansa uskoivat, että tulokset olivat vilpillisiä.  He ehdottivat, että sisäministeri Sadegh Mahsouli, Ahmadinejadin liittolainen, oli puuttunut vaaleihin ja vääristänyt äänet pitääkseen Ahmadinejadin vallassa.
Mousavi vaati voittoa ja kehotti tukijoitaan juhlistamaan sitä. Samalla Mahmoud Ahmadinejadin toimisto ilmoitti lähes välittömästi, että istuntojohtaja oli voittanut vaalit, koska hän oli saanut noin kaksi kolmasosaa äänistä.  Se herätti Iranin iranissa protesteja vuosina 2009–2010, joita järjestivät enimmäkseen Mousavin kannattajat ja jotka olivat suunnattuja Ahmadinejadia ja hallitusta vastaan.
Kesäkuun 13. ja 14. tapahtuneissa rynnäköissä Teheranissa hallitus pidätti poliisiviranomaisten mukaan yli 170 henkilöä. Heidän joukossaan olivat merkittävät uudistusmieliset poliitikot, kuten Behzad Nabavi, Mohsen Mirdamadi ja entinen presidentti Mohammad Khatami. Iranilainen toimittaja Mashallah Shamsolvaezin väitti, että presidenttiehdokas Mir-Hossein Mousavi asetettiin kotiarestiin, vaikka virkamiehet kielsivät tämän. Noin 200 ihmistä pidätettiin Teheranin yliopiston opiskelijoiden kesken tapahtuneiden yhteenottojen jälkeen, tosin monet vapautettiin myöhemmin.
Myöhemmin Mousavi ja reformistit yrittivät toteuttaa uudistuksia oikeudellisten prosessien kautta ja perustivat uuden koalition, jonka nimi oli The Green Path of Hope .
Isidore Mankofsky

Isidore Mankofsky (22. syyskuuta 1931 New York – 11. maaliskuuta 2021) oli yhdysvaltalainen elokuvaaja.
Filmografia

1979: The Muppet Movie
1980: The Jazz Singer – tie tähtiin
1985: Ewoks: The Battle for Endor
Aiheesta muualla

Isidore Mankofsky Internet Movie Databasessa. (englanniksi)
Hän tuli yöllä

| Hän tuli yöllä> The Talk of the Town |
| --- | --- |

Ohjaaja:  George Stevens
Käsikirjoittaja:   Dale Van Every  Irwin Shaw  Sidney Buchman 
Perustuu:  Sidney Harmonin kertomukseen
Tuottaja:   George Stevens  Fred Guiol 
Säveltäjä:  Friedrich Hollaender
Kuvaaja:  Ted Tetzlaff
Leikkaaja:  Otto Meyer
Pääosat:   Jean Arthur  Cary Grant  Ronald Colman  Rex Ingram 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1942
Kesto:  118 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ronald Colman ja Jean Arthur elokuvassa.
Hän tuli yöllä (The Talk of the Town) on George Stevensin ohjaama yhdysvaltalainen elokuva vuodelta 1942. Elokuva perustuu Hollywood-tuottaja ja -käsikirjoittaja Sidney Harmonin kertomukseen.
Juoni

Poliittisesti aktiivinen sahatyöläinen Leopold Dilg (Cary Grant) saa syytteen sahan tuhopoltosta ja työnjohtajan kuolemasta palon uhrina. Oikeudenkäynnin aikana Dilg karkaa vankilasta ja etsiytyy turvaan entisen koulukaverinsa, nykyisin opettajana työskentelevän Nora Shelleyn (Jean Arthur) omistamaan taloon. He ovat aikoinaan seurustelleet. Talon on kesäksi vuokrannut oikeustieteen professori Michael Lightcap (Ronald Colman), jolla on suunnitelmissa kirjan kirjoittaminen. Miehet saapuvat taloon melkein yhtä aikaa.
Shelley esittelee Dilgin puutarhurikseen. Miehet käyvät lakiaiheista keskustelua, jossa professori Lightcap esittää näkemyksiä tieteelliseltä kannalta, Dilg puolestaan käytännöllisempiä. He ystävystyvät mutta samalla heistä tulee kilpakosijoita, kun myös Lightcap rakastuu Shelleyyn.
Lightcap tulee Dilgin asianajajan ja Shelley puheista epäluuloiseksi ja ryhtyy tutkimaan asiaa. Hän alkaa seurustella oletetun murhan uhrin tyttöystävän kanssa ja saa selville, että sahan työnjohtaja on elossa ja piileskelee Bostonissa. työnjohtaja "taivutellaan" palaamaan kaupunkiin ja myöntämään oma ja sahan omistajan syyllisyys.
Lightcap saa Dilgin uskomaan lain noudattamisen tärkeyden ja ilmoittautumaan viranomaisille, ja niin tämä vapautetaan. Pian Lightcapista tulee korkeimman oikeuden tuomari, ja hän kosii Shelleytä, jonka tunteet kuitenkin suuntautuvat Dilgiin päin.
Näyttelijät

| 0 | 1 | 2 |
| --- | --- | --- |
|  Cary Grant  | … |  Leopold Dilg - Joseph   |
|  Jean Arthur  | … |  Nora Shelley   |
|  Ronald Colman  | … |  professori Michael Lightcap   |
|  Edgar Buchanan  | … |  Sam Yates   |
|  Glenda Farrell  | … |  Regina Bush   |
|  Charles Dingle  | … |  Andrew Holmes   |
|  Emma Dunn  | … |  rouva Shelley   |
|  Rex Ingram  | … |  Tilney   |
|  Leonid Kinskey  | … |  Jan Pulaski   |
|  Tom Tyler  | … |  Clyde Bracken   |
|  Don Beddoe  | … |  poliisipäällikkö   |
Tuotanto

Elokuvan nimeksi oli suunniteltu Mr. Twilight, mutta Grantin vaatimuksesta nimi muutettiin, koska hänen näkemyksensä mukaan nimi olisi viitannut siihen, että elokuva kertoo yhdestä miehestä ja Colman vie kaiken huomion. Yhtiö joutui tekemään vaihtokaupan Universalin kanssa saadakseen elokuvalle nimen The Talk of the Town. Elokuva on noussut klassikoksi. Kuvausten alkaminen lykkääntyi, kun Carole Lombardin kuolema tuli julki.
Elokuvan tekoaikaan oli poikkeuksellista, että merkittävissä roolissa oli kaksi miestä, ja kumpikin näyttelijä oli aiemmin ollut yksin pääosanäyttelijöitä. Tilanne näkyy myös juonessa siten, että katsoja pysyy loppuun asti tietämättömänä siitä, kumman miehen Shelley valitsee. Molemmat vaihtoehdot kuvattiin, ja valinta tehtiin vasta koenäytöksen jälkeen.
Elokuva oli Oscar-ehdokkaana useissa sarjoissa, mutta jäi kuitenkin palkinnotta.
Kritiikki

Komediaksi luonnehdittua elokuvaa kiitettiin yhdysvaltalaisessa Varietyn arvioissa eskapistiseksi komediaksi.
Elokuvassa on nähty vaikutteita niin Frank Capran elokuvien ihmisläheisyydestä kuin käsikirjoittaja Sidney Buchmanin maailmankatsomuksesta. Buchman joutui 1950-luvulla kommunistivainojen kohteeksi.
Aiheesta muualla

Kuvia tai muita tiedostoja aiheesta Hän tuli yöllä Wikimedia Commonsissa
The Talk of the Town, Lux Radio Theater 17.5.1943
Hunton

| Hunton Fiber AS |
| --- | --- |
 Tehdas Gjøvikissä
Tunnuslause:  osakeyhtiö
Perustettu:  1889
Kotipaikka:  Gjøvik, Norja
Tuotteet:  puukuituiset rakennusmateriaalit
Kotisivu:  hunton.fi
Infobox OKVirheellinen NIMI-arvo: 
Hunton Fiber AS on norjalainen puukuituisia rakennusmateriaaleja valmistava yritys, jonka pääkonttori on Gjøvikissä. Tehtaat sijaitsevat Gjøvikissä, Skreiassa ja Ruotsin Olsforsissa.
Aiheesta muualla

Yrityksen verkkosivut (suomeksi)
Ieper

| Ieper Ypres |
| --- | --- |

 lippu:  vaakuna
 Ieper
 Koordinaatit: 50°51′0″N, 2°53′0″E 
Valtio:  Belgia
Alue:  Flanderi
Provinssi:  Länsi-Flanderi
Hallinto:  
 – Hallinnon tyyppi:  Kunta
 – Pormestari:  Emmily Talpe
Kunnanvaltuusto:  31 paikkaa
Pinta-ala:  
 – Kokonaispinta-ala:  130,61 km²
Väkiluku (2019):  34 845
 – Väestötiheys:  266,79 as./km²
 
 www.ieper.be 
Infobox OKVirheellinen NIMI-arvo: 
Ieper (holl. Ieper [ˈipər], ransk. Ypres [ipʁ,] saks. Ypern) on paikkakunta Belgiassa Länsi-Flanderissa. Se käsittää Ieperin kaupungin sekä Boezingen, Brielenin, Dikkebusin, Elverdingen, Hollebeken, Sint-Janin, Vlamertingen, Voormezelen, Zillebeken ja Zuidschoten kylät. Ieperissä on 34 900 asukasta.
Historia

Ensimmäisen maailmansodan aikana vuosina 1914–1918 kaupungin ympäristö oli keskus- ja ympärysvaltojen asemasodan taistelupaikka. Neljässä vuodessa Ieperin alueella haavoittui 1,2 miljoonaa ja kaatui 500 000 sotilasta. Siellä Saksan joukot käyttivät ensimmäisen kerran Fritz Haberin taistelukaasuksi kehittämää kloorikaasua Ranskan joukkoja vastaan.
Ensimmäinen maailmansota tuhosi Ieperin maan tasalle, mutta kaupunki rakennettiin tarkalleen samanlaiseksi kuin ennen sotaa. Jälleenrakentaminen päättyi vasta 1965. Pelloilta löytyy edelleen pommeja ja kaasuaseita. Kaksi ihmistä kuoli vuonna 2014 sodanaikaisen ammuksen räjähtäessä.
Ieperin alueen sotilashautausmaista suurimmassa, saksalaisessa Langemarckissa, lepää 44 000 vainajaa.[lähde? ]
Aiheesta muualla

Kuvia tai muita tiedostoja aiheesta Ieper Wikimedia Commonsissa
Länsi-Flanderin provinssin kunnat
Ieperin raunioita vuonna 1919.
Ian Brown

Ian Brown
Ian Brown 2010
Ian George Brown (s. 20. helmikuuta 1963 Warrington, Lancashire) on englantilainen muusikko, joka tunnetaan parhaiten edesmenneen The Stone Roses -yhtyeen laulajana. Hän on sittemmin luonut menestyksekästä soolouraa.
Diskografia

Unfinished Monkey Business (1998)
Golden Greats (1999)
Music Of The Spheres (2001)
Remixes Of The Spheres (2002)
Solarized (2004)
The Greatest (kokoelma, 2005)
The World Is Yours (2007)
My Way (2009)
Aiheesta muualla

Viralliset sivut
Ian Brown Whispers (fanisivusto) (Arkistoitu – Internet Archive)
Ian Brown Fans Forum (fanisivusto) (Arkistoitu – Internet Archive)
Hissinlampi

| Hissinlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°12′09″N, 26°27′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Ylä-Palojärveen 
Järvinumero:  14.947.1.022
Mittaustietoja
Pinnankorkeus:  102,4 m  
Pituus:  180 m  
Leveys:  80 m  
Rantaviiva:  0,422 km  
Pinta-ala:  1,117 ha  
Saaria:  ei saaria 
 fiHissinlampi 
Hissinlampi  on Kymenlaaksossa Kouvolassa  Ansalahden lähellä sijaitseva lampi.
Maantietoa

Lampi on 180 metriä pitkä, 80 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Lammen vedenpinnan korkeus on 102,4 metriä mpy.
Huuhtanen

Huuhtanen on suomalainen sukunimi, joka on muun muassa seuraavilla henkilöillä:
Jorma Huuhtanen (s. 1945), lääkäri ja poliitikko
Niko Huuhtanen (s. 2003), jääkiekkoilija
Peke Huuhtanen (s. 1981), jalkapalloilija
Ville Huuhtanen, pesäpalloilija
Väinö Huuhtanen (1896–1951), Maalaisliiton kansanedustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Infiniti

| Infiniti |
| --- | --- |

Perustettu:  1989
Toimitusjohtaja:  Roland Krüger
Kotipaikka:   Hongkong
Toimiala:  autoteollisuus
Tuotteet:  henkilöautot
Emoyhtiö:  Nissan
Kotisivu:  www.infiniti.com
Infobox OKVirheellinen NIMI-arvo: 
Infiniti Essence- konseptiauto
Infiniti on alun perin Nissanin Yhdysvaltain markkinoille suunnattu loistoluokan automerkki. Ensimmäiset mallit (M30 ja Q45) esiteltiin marraskuussa 1988 ja niiden valmistus aloitettiin syksyllä 1989. Infiniti-mallit valmistetaan pääosin Japanissa Tochigissa, mutta vuodesta 2004 lähtien tuotantoa on ollut myös Yhdysvalloissa.
Euroopassa merkkiä myydään Kroatiassa, Tšekissä, Ranskassa, Saksassa, Unkarissa, Italiassa, Luxemburgissa, Alankomaissa, Puolassa, Romaniassa, Venäjällä, Serbiassa, Espanjassa, Sveitsissä, Turkissa, Ukrainassa sekä Yhdistyneessä kuningaskunnassa.
Infiniti toi ensimmäisenä sarjatuotantoon drive by wire -tyyppisen ohjauksen vuonna 2014. Tuolloin järjestelmässä oli mekaaninen varmistus. Toisen sukupolven versiossa vuonna 2018 mekaanista yhteyttä ei enää ollut.
Yhteistyö Formula 1:ssä

Vuodet 2011–2015 Infiniti teki yhteistyötä Red Bull Racingin kanssa. Yhtiön odotettiin uudestaanbrändäävän tallin käytössä olleet Renaultin moottorit. Yhteistyö ei kuitenkaan johtanut tähän. Infinitillä on mahdollisuus kuitenkin olla Red Bullin tulevien kausien moottoritoimittaja. Red Bullin nelinkertainen maailmanmestari Sebastian Vettel on Infinitin ensimmäinen maailmanlaajuinen edustaja.
Mallit

QX30 (2016–)
QX50 (2013–) (2008–2013 EX)
QX60 (2013–) (2012–2013 JX)
QX70 (2013–) (2003–2013 FX)
QX80 (2014–) (2004–2014 QX)
Q30 (2016-)
Q40 (2015–) (1991–2015 G)
Q50 (2013–)
Q60 (2015–)
Q70 (2014–) (1990–2014 M)
ESQ (2014–), uudelleennimetty Nissan Juke
Aiheesta muualla

Kuvia tai muita tiedostoja aiheesta Infiniti Wikimedia Commonsissa
Sebastian Vettel Jerezin testeissä 2013.
In Profile

| In Profile Deep Purple |
| --- | --- | --- |

Kokoelmalevyn tiedot
 Äänitetty : 1968–2000
 Julkaistu: 1999
 Tyylilaji: heavy rock
 Levy-yhtiö: EMI
Deep Purplen muut julkaisut
| Shades 1968–1998 1999 | In Profile 1999 | Days May Come: The 1975 Rehearsals, Volume 1 2001 |
In Profile on vuonna 1999 julkaistu Deep Purplen kokoelmalevy, joka sisältää yhtyeen jäsenten ja taustavaikuttajien haastatteluja kappalenäytteiden lomassa.
Kappaleet

Albumi on jaettu seuraaviin neljään osaan:
Part One: Roundabouts and Swings
Part Two: Smoke On The Water
Part Three: Who Do We Think We Are?
Part Four: Breaking Up Is Hard To Do
Aiheesta muualla

In Profile discogs.com -sivustolla (englanniksi)
Jaana ja Tiina

Jaana ja Tiina vuonna 1970.
Jaana ja Tiina oli kaksossisarusten Jaana ja Tiina Tynellin (s. 1963) muodostama lapsiduo. Heidän tunnetuin kappaleensa on vuonna 1971 levytetty "Mustan kissan tango" sekä Nisse-polkka. Tyttöjä kutsuttiin lastentarhassa nimellä "Tiitiäiset".
Innocent Eyes

| ”Innocent Eyes” Koop Arponen |
| --- | --- | --- |

Singlen tiedot
 Albumilta: New Town
 Julkaistu: 18. toukokuuta 2009
 Tyylilaji: pop
 Kesto: 03.48
 Levy-yhtiö: SonyBMG
Koop Arposen muut singlet
| ”Every Song I Hear...” 2009 | ”Innocent Eyes” 2009 | ”I Love It When I See You Smile” 2009 |
Innocent Eyes (suom. Viattomat silmät) on Idols-voittaja Koop Arposen kolmas single albumilta New Town. Single julkaistiin 18. toukokuuta 2009. Arponen on sanoittanut kappaleen itse, ja sen on säveltänyt Trudy Foldenn.
Kappaleen musiikkivideon on ohjannut Aleksi Koskinen.
Kappaleet

Innocent Eyes 3:48
Hood

Hood tarkoittaa muun muassa seuraavia:
Henkilöitä > Hood sukunimenä

Calum Hood (s. 1996), australialainen basisti ja laulaja
Da'Nasia Hood (s. 2000), yhdysvaltalainen koripalloilija
John Bell Hood (1831–1879), etelävaltioiden kenraali Yhdysvaltain sisällissodassa
Robert Hood, yhdysvaltalainen elektronisen musiikin tuottaja
Robin Hood (1100-luvulla?), englantilainen lainsuojaton ja tarinaperinteen hahmo
Gavin Hood, (s. 1963), eteläafrikkalainen elokuvaohjaaja, käsikirjoittaja ja näyttelijä
Henkilöitä > Hood taiteilijanimenä

Ace Hood, oik. Antoine McColister (s. 1988), yhdysvaltalainen rap-artisti
Hood Surgeon, oik. Curtis Young (s. 1981), yhdysvaltalainen hip hop-artisti
Britannian kuninkaallisen laivaston laivoja

HMS Hood (1859), 91-tykkinen toisen luokan linjalaiva
HMS Hood (1891), Royal Sovereign -luokan taistelulaiva
HMS Hood (51), Admiral-luokan taisteluristeilijä.
Muita merkityksiä

Hood, joki Kanadassa
Mount Hood, tulivuori Oregonissa, Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hood”, voi hakea sivunnimihaulla, laajalla sivunnimihaulla tai tekstihaulla.
Henry Pym

| Henry Pym |
| --- | --- |
 Nerokas tiedemies Henry Pym Muurahaismies-asussaan.
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Tales to Astonish #27 (tammikuu 1962)
Henkilötiedot
Oikea nimi:  Henry "Hank" J. Pym
Status:  Aktiivinen
Pituus:  182 cm
Paino:  83 kg
Ryhmäsidokset:  Kostajat, Puolustajat
Voimat:  Erittäin älykäs, nero. Kyky muuttaa minkä tahansa esineen kokoa (enimmillään yli 50-kertaiseksi tai pienimmillään muurahaisen kokoiseksi). Laite, jolla kommunikoida muurahaisten kanssa. Kyky lentää, energiaiskut. Suurennetussa koossa valtavat fyysiset voimat.
Suhteet
Sukulaiset:  Maria Trovaya (vaimo, kuollut), Janet Van Dyne (Ampiainen toinen vaimo), Ultron (luomus, "poika")
Henry ”Hank” J. Pym on Marvel-kustantamon sarjakuvissa esiintyvä supersankari, nerokas tiedemies ja ensimmäinen Muurahaismies. Hahmon ensiesiintyminen tapahtui Tales to Astonish -lehden numerossa 27 tammikuulta 1962. Henry Pymin loivat Stan Lee ja Jack Kirby.
Henry Pymin seuraajat

Lukuisia muita supersankareita (ja muutama superroistokin) on ottanut Pymin entisiä pukuja ja supersankarinimiä käyttöönsä. Seuraavassa listaus käsittelee nämä hahmot aikajärjestyksessä.